ફિલ્મ ‘કી એન્ડ કા’માં વ‌િર્કંગ અને કરિયર ઓરિયેન્ટેડ વુમનનું પાત્ર ભજવ્યા બાદ કરીના કપૂર ખાન હવે તેની આગામી ફિલ્મ ‘ઊડતા પંજાબ’માં એક નવા અંદાજમાં જોવા મળશે. તાજેતરમાં આ ફિલ્મનો ફર્સ્ટ લુક બહાર આવ્યો. કરીના કપૂર ખાન ડોક્ટરની ભૂમિકામાં જોવા મળી. ‘ઊડતા પંજાબ’ની કહાણી પંજાબમાં ડ્રગ્સના બિઝનેસની આસપાસ ફરે છે. ચાર વર્ષના લંાબા રિસર્ચ બાદ અભિષેક ચૌબેએ આ ફિલ્મ બનાવી છે. આ ફિલ્મની દિલચસ્પ વાત એ છે કે ‘જબ વી મેટ’ના લાંબા ગાળા બાદ શાહિદ કપૂર અને કરીના કપૂર ખાન આ ‌ફિલ્મમાં સાથે જોવા મળશે.